**Doložka**

**vybraných vplyvov**

**A.1. Názov materiálu:** Vládny návrh zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa mení a dopĺňa zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov

**Termín začatia a ukončenia PPK:** nevyžaduje sa v zmysle čl. 12 ods. 3 Legislatívnych pravidiel vlády Slovenskej republiky[[1]](#footnote-2)

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy |  | X |  |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | X |  |
| 3. Sociálne vplyvy |  | X |  |
| – vplyvy na hospodárenie obyvateľstva, |  | X |  |
| – sociálnu exklúziu, |  | X |  |
| – rovnosť príležitostí a rodovú rovnosť a vplyvy na zamestnanosť |  | X |  |
| 4. Vplyvy na životné prostredie |  | X |  |
| 5. Vplyvy na informatizáciu spoločnosti |  | X |  |

**A.3. Poznámky**

Predkladateľ považuje za potrebné uviesť, že neutrálne hodnotenie vplyvu navrhovanej právnej úpravy vychádza zo základnej premisy, a to, že vplyv nevzniká pokiaľ si povinnostné subjekty (v zmysle vymedzenia vecnej a osobnej pôsobnosti tretej časti Obchodného zákonníka) budú plniť svoje povinnosti riadne a včas. Opačný prístup pri spracovaní doložky vplyvov by vyžadoval, aby rezort spravodlivosti disponoval štatistickými údajmi o počte a hodnote záväzkových vzťahov, ktoré sa (počas sledovaného obdobia – pravdepodobne na ročnej báze) uzatvoria v Slovenskej republike a zároveň sa spravujú režimom Obchodného zákonníka a o počte takých prípadov obchodných záväzkových vzťahov, v ktorých dôjde k omeškaniu. Naviac nevyhnutný by bol aj údaj o tom, v koľkých takýchto prípadoch ide o záväzkový vzťah, ktorý uzatvára s podnikateľom štát, samosprávna územná jednotka alebo právnická osoba zriadená zákonom ako verejnoprávna inštitúcia, ak sa záväzok týka zabezpečovania verejných potrieb alebo ich vlastnej prevádzky, ako aj o vzťah, ktorý s podnikateľom uzatvára štátna organizácia, ktorá nie je podnikateľom, pri uzavieraní zmlúv, z ktorých obsahu vyplýva, že ich obsahom je uspokojovanie verejných potrieb. Nakoľko sa takéto štatistiky v Slovenskej republike nevedú (a aj keby sa viedli, prípadné údaje by boli vždy len hrubým odhadom, nakoľko pre exaktné určenie by musel rezort spravodlivosti vedieť či v konkrétnych vzťahoch bol dlžník v omeškaní s celým peňažným plnením alebo len jeho časťou), ale najmä vzhľadom na základnú premisu, že „dodatočné“ náklady vzniknú len tým subjektom, ktoré si riadne a včas neplnia svoje zmluvné a zákonné povinnosti, vyhodnotil rezort spravodlivosti dopad novej právnej úpravy ako neutrálny.

**A.4. Alternatívne riešenia**

**A.5. Stanovisko gestorov**

1. Schválené uznesením vlády Slovenskej republiky z 25. mája 2010 č. 352 v znení uznesenia vlády Slovenskej republiky z 13. októbra 2010 č. 693. [↑](#footnote-ref-2)